
 Bucureşti, 26 martie 2019
                                                                                               PL-x 363/2018           
      AVIZ

      asupra
Proiectului de Lege pentru modificarea art.320 alin.(1) din Legea nr.95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea art.320 alin.(1) din Legea nr.95/2006 privind reforma în domeniul sănătăţii, trimis cu adresa nr. PL-x 363  din 6 iunie 2018, înregistrat cu nr.4c-11/548 din 7 iunie 2018.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 4 iunie 2018.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de Lege are ca obiect de reglementare modificarea alineatului (1) al articolului nr.320 din Legea nr.95/2006, în sensul exceptării victimelor agresiunilor sau accidentelor cu autor necunoscut de la plata cheltuielilor ocazionate de asistenţa medicală.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 26 martie 2019.

Membrii comisiei au examinat proiectul de lege supus avizării, expunerea de motive, punctul de vedere al Guvernului, transmis prin adresa cu nr.888 din 14 mai 2018, conform căruia Guvernul nu susţine adoptarea acesteia şi avizul favorabil cu observaţii şi propuneri al Consiliului Legislativ, transmis prin adresa cu nr.155 din 2 martie 2018.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul permanent.
În raport de obiectul şi conţinutul reglementării, iniţiativa legislativă face parte din categoria legilor ordinare.

